Aadeldamine
Aadeldamine on toiming, mille käigus suguvõsa või üksikisik tõstetakse aadliseisusse. Aadeldamise aluseks on aadlikiri ja aadliseisuse tunnistusena andsid ajalooliselt kuningad oma nimel välja aadlidiplomeid (saksa k. Wappenbriefe, Wappendiplom), mille juurde kuulus ka värviline vapijoonis. Enamikul juhtudel olid aadlidiplomis olemas ka aadlivapi kirjeldus ning selgitus, mille eest aadliseisus ja vapp omanikule anti. Aadeldatud suguvõsa kantakse aadlimatriklisse.